Radailiai

Radailiai – kaimas Klaipėdos rajono savivaldybėje, 6,5 km į šiaurės rytus nuo Gindulių, prie Eketės upės santakos su Župe, kur toliau, link Danės, suformuotas Laukžemių tvenkinys. Tvenkinio pakrantėje trykšta Radailių šaltinis. Eina kelias . Pastaraisiais metais atsikelia daug gyventojų, kurie statosi individualius namus. Susisiekimas iš Klaipėdos – 7 mikroautobusas iki Mozūriškių (2 km iki Radailių), 26 iki Radailių. Yra restoranas, pirčių kompleksas „Radailių dvaras“. 2013 m. atidarytas vienintelis Baltijos šalyse natūralaus dydžio dinozaurų muliažų parkas „Dinoparkas – Radailiai“.Radailių parkas.

 Etimologija 

Radailiai tikriausiai yra asmenvardinis vietovardis (iš pavardžių *Radeila / Radaila / Radailis), kadangi XVI a. minimas kaip Peter Rader sodyba. Kaimas vadintas 1540 m. Peter Rader, 1687 m. Peter Radell, vėliau Müller Matz Hans, Raddeilen, Raddailen.Raddeilen. Genealogy.net (tikrinta 2022-06-25). Tai baltiškos kilmės asmenvardis (plg. Rãdvilas, Rãdminas, Rãdmantas ir kt.).

 Istorija 

Kaimas įkurtas 1675 m. 1785 m. minimas kaip kulminis dvaras su 2 karališkųjų valstiečių ūkiais. XIX a. buvo Radailių dvaras Klaipėdos apskrityje. XX a. pradžioje dvaras daugiausia vertėsi pienininkyste.

1890 m. per Eketę pastatytas metalinis Radailių tiltas.

XXI a. pradžioje kaimas tapo Klaipėdos priemiesčiu, įkurtas viešbutis ir pramogų centras. 2019 m. patvirtintas Radailių herbas.

 Gyventojai 

 Šaltiniai